ಹೊಸ ವರ್ಷಾಚರಣೆಗೆ ಬೆಂಗ್ಳೂರು ಪೊಲೀಸರ ಹೊಸ ಪ್ಲಾನ್

ಬೆಂಗಳೂರು: ಹೊಸ ವರ್ಷಾಚರಣೆಗೆ ಇನ್ನೇನು ಕೆಲವೇ ದಿನಗಳು ಮಾತ್ರ ಬಾಕಿ ಇವೆ. ಈ ಬಾರಿಯ ನ್ಯೂ ಇಯರ್ ಗೆ ಬೆಂಗಳೂರು ಪೊಲೀಸರು ಹೊಸದೊಂದು ಪ್ಲಾನ್ ಮಾಡಿದ್ದಾರೆ.

ಉದ್ಯಾನ ನಗರಿ ಬೆಂಗಳೂರು, ಹೊಸ ವರ್ಷಚಾರಣೆಯ ಮೋಜು, ಮಸ್ತಿ, ಪಾರ್ಟಿಗೆ ಹೇಗೆ ಫೇಮಸ್ ಆಗಿದೆಯೋ, ನ್ಯೂಯರ್ ವೇಳೆ ನಡೆಯುವ ಅವಘಡಗಳಿಗೂ ಅಷ್ಟೇ ಫೆಮಸ್ ಆಗಿದೆ. ಪೊಲೀಸರು ಎಷ್ಟೇ ಜಾಗೃತಿ ವಹಿಸಿದರು ಕೂಡ ಒಂದಲ್ಲೊಂದು ಅಚಾತುರ್ಯ ನಡೆದು, ರಾಷ್ಟಮಟ್ಟದಲ್ಲಿ ದೊಡ್ಡ ಚರ್ಚೆಗೆ ಕಾರಣವಾಗುತ್ತೆ.

ಕಳೆದ ಎರಡ್ಮೂರು ವರ್ಷಗಳಿಂದ ಯುವತಿಯರ ಜೊತೆ ಅಶ್ಲೀಲ ವರ್ತನೆ, ಲೈಂಗಿಕ ಕಿರುಕುಳ, ಕುಡಿದ ಮತ್ತಿನಲ್ಲಿ ಪುಡಿರೌಡಿಗಳ ದಾಂಧಲೆ ಸೇರಿದಂತೆ ನಗರದಲ್ಲಿ ನಡೆದ ಕೆಲ ಘಟನೆಗಳು ಇದಕ್ಕೆ ಸಾಕ್ಷಿಯಾಗಿದೆ. ಈ ಘಟನೆಯಿಂದ ಎಚ್ಚೆತ್ತಿರುವ ಬೆಂಗಳೂರು ನಗರ ಪೊಲೀಸರು, ಹೊಸದೊಂದು ಪ್ರಯತ್ನಕ್ಕೆ ಕೈ ಹಾಕಿದ್ದಾರೆ.

ನಗರದ ನೂರು ಅತಿಸೂಕ್ಷ್ಮ ಜಾಗಗಳನ್ನು ಗುರುತಿಸಿರುವ ಪೊಲೀಸರು, ಆ ಏರಿಯಾಗಳಲ್ಲಿ ಡಿಸೆಂಬರ್ 31ರ ರಾತ್ರಿ 12 ಗಂಟೆಗೆ ತಾವೇ ಕೇಕ್ ತಂದು, ಸಾರ್ವಜನಿಕರೊಂದಿಗೆ ಸೇರಿ ಕೇಕ್ ಕಟ್ ಮಾಡಲಿದ್ದಾರೆ. ಆ ಮೂಲಕ ಜನಸ್ನೇಹಿ ವರ್ಷಾಚರಣೆಯನ್ನು ಮಾಡುವುದರ ಜೊತೆಗೆ ಅಪರಾಧ ಚಟುವಟಿಕೆಗಳನ್ನು ತಡೆಯುವುದು, ಇದರ ಜೊತೆಗೆ ಜನರಲ್ಲಿ ನಿರ್ಭೀತ ವಾತಾವರಣ ಸೃಷ್ಟಿ ಮಾಡಿ, ಸಕ್ಸಸ್ ಫುಲ್ ನ್ಯೂ ಇಯರ್ ಮಾಡಲು ಪೊಲೀಸರು ಪ್ಲಾನ್ ಮಾಡಿದ್ದಾರೆ. ಈಗಾಗಲೇ ಈ ಬಗ್ಗೆ ಸಿದ್ಧತೆಗಳು ನಡೆದಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv